Παράμετροι που Επηρεάζουν τη Στάση των Πολιτών των Βαλκανίων σχετικά με την Ευρωπαϊκή Ενοποίηση, την Εθνική Ταυτότητα και τα Όμορα Κράτη
Creators: name: Ζιώγας, Γεώργιος Θεόδωρου
Publisher: name: Aristotle University of Thessaloniki
Year: 2015
Subjects: Βαλκάνια
Εθνική ταυτότητα
Παραγοντική ανάλυση αντιστοιχιών
Balkans
National identity
Correspondence analysis

description: Στην εργασία αυτή επιχειρείται η διερεύνηση / προσδιορισμός των παραμέτρων που επηρεάζουν τους πολίτες των Δυτικών Βαλκανίων σε σχέση με την ταύτισή τους με τα Βαλκάνια και την Ευρώπη και τον αντίστοιχο χαρακτηρισμό που αποδίδουν στις όμορες χώρες. Επιπλέον, γίνεται προσπάθεια αποτίμησης της θέσης αυτών, όσο και των πολιτών της Ελλάδος, σχετικά με την ενοποίηση της χώρας τους με την Ευρωπαϊκή Ένωση και τις σχέσεις κράτους - εκκλησίας. Επίσης, καταγράφονται οι θέσεις των πολιτών της Ελλάδος πάνω σε μια σειρά θεμάτων, όπως οι τομείς συνεργασίας με τους λαούς των Βαλκανίων, ο βαθμός συμπάθειας προς αυτούς και κάποια ειδικά ζητήματα εθνικού ενδιαφέροντος. Η εργασία περιλαμβάνει αρχικά μια σύντομη ανάλυση των όρων «Βαλκάνια» και «βαλκανιοποίηση» και μια σύντομη αναδρομή στην ιστορία της περιοχής από την αρχαιότητα μέχρι σήμερα, με ιδιαίτερη αναφορά στη θρησκεία, που διαδραμάτισε καταλυτικό ρόλο. Με βάση δύο έρευνες που πραγματοποιήθηκαν από το Αριστοτέλειο Πανεπιστήμιο Θεσσαλονίκης και το Πανεπιστήμιο Rijeka της Κροατίας, αναλύονται και συγκρίνονται τα αποτελέσματα στις επιμέρους θεματικές ενότητες: ευρωπαϊκή ενοποίηση, θρησκεία, κόμμα, ταύτιση ερωτηθέντων με τα Βαλκάνια και την Ευρώπη και στον αντίστοιχο χαρακτηρισμό που αποδίδουν οι ερωτηθέντες για τις όμορες χώρες. Με τη χρήση της παραγοντικής ανάλυσης αντιστοιχιών εξετάζονται και καταγράφονται οι παράμετροι που επηρεάζουν -ή δεν επηρεάζουν- τους πολίτες της Ελλάδος και των Δυτικών Βαλκανίων, όπως παρακάτω: Πρώτον, για τους πολίτες της Ελλάδος και των Δυτικών Βαλκανίων, η θέση τους για την ενοποίηση της χώρας τους με την Ευρωπαϊκή Ένωση σε σχέση με τη χώρα, τη θρησκεία/δόγμα, την ηλικία, το επίπεδο εκπαίδευσης και το επάγγελμα. Δεύτερον, για τους πολίτες της Ελλάδος και των Δυτικών Βαλκανίων, η θέση τους για τις σχέσεις κράτους - εκκλησίας σε σχέση με τη χώρα, τη θρησκεία/δόγμα και τη συχνότητα εκκλησιασμού. Τρίτον, για τους πολίτες των Δυτικών Βαλκανίων, η ταύτισή τους με τα Βαλκάνια ή την Ευρώπη σε σχέση με τη χώρα, το κόμμα και την ηλικία. Τέταρτον, για τους πολίτες των Δυτικών Βαλκανίων, ο χαρακτηρισμός που αποδίδουν στις όμορες χώρες ως Βαλκάνια ή Ευρώπη σε σχέση με τη χώρα, το κόμμα και την ηλικία. Συνακόλουθα, παρουσιάζεται πλήθος συμπερασμάτων, τα σημαντικότερα εκ των οποίων εξάγονται από την παραγοντική ανάλυση των αντιστοιχιών. Συγκεκριμένα, διαπιστώνεται συσχέτιση μεταξύ: Πρώτον, της θέσης των ερωτηθέντων για την ευρωπαϊκή ενοποίηση με τη χώρα, τη θρησκεία/δόγμα, το επίπεδο εκπαίδευσης, το επάγγελμα και την ηλικία. Δεύτερον, της θρησκείας/δόγματος των ερωτηθέντων και της συχνότητας εκκλησιασμού τους με τη θέση τους σχετικά με τις σχέσεις κράτους - εκκλησίας. Τρίτον, της ταύτισης των ερωτηθέντων των χωρών των Δυτικών Βαλκανίων με τα Βαλκάνια ή την Ευρώπη με το κόμμα που υποστηρίζουν και την ηλικία. Τέταρτον, του χαρακτηρισμού που απέδωσαν οι ερωτηθέντες ορισμένων χωρών των Δυτικών Βαλκανίων για τις όμορες χώρες ως Βαλκάνια ή Ευρώπη με το κόμμα που υποστηρίζουν και την ηλικία.
description: This thesis attempts to investigate/define the parameters which influence the citizens of Western Balkans in regards to their identification with the Balkans and Europe and the equivalent characterisation they attribute to neighbouring countries. Furthermore, it tries to assess the attitudes of Balkan and Greek citizens about their countries’ integration to the European Union and the relations between church and state. In addition to that, the views of Greek citizens are recorded on various issues such as the fields of cooperation with the Balkan people, how close they feel with the Balkan people, and other particular issues of national interest. At the beginning, the thesis includes a short analysis of the terms “Balkans” and “Balkanisation” and a brief historical overview of the area from the ancient times to the present, with a particular reference to religion because of its significant role. Based on two national election studies, which have been conducted by the Aristotle University Thessaloniki and the Rijeka University of Croatia, this thesis attempts to analyse and compare the results of the following thematic sections: European integration, religion, political party, the identification of the respondents with the Balkans or Europe, and the equivalent characterisation they attribute to neighbouring countries. Consequently, by using the technique of Correspondence Analysis, we examine and record the parameters which affect -or not- the Greek and the Balkan citizens as following. Firstly, the point of view of Greek and Western Balkan citizens on the integration of their country in relation to the country, religion, age, educational level and occupation. Secondly, the opinion of Greek and Western Balkan citizens on the relations between church and state in relation to the country, religion, and the frequency of church attendance. Thirdly, the Western Balkan citizens’ identification with the Balkans or Europe in relation to the country, political party, and age. Fourthly, the characterisation that Western Balkan citizens attribute to neighbouring countries as Balkans or Europe in relation to the country, political party, and age. Consequently, this thesis contains numerous conclusions; the most important ones are deduced by using the technique of Correspondence Analysis. Specifically, we establish a correlation among the following. Firstly, the position of the respondents concerning the European integration with the country, religion, educational level, occupation, and age. Secondly, the religion of the respondents and the frequency of church attendance in relation to their position on the relations between church and state. Thirdly, the Western Balkan citizens’ identification with the Balkans or Europe in relation to the political party and age. Fourthly, the characterisation that the respondents of specific Western Balkan countries attribute to neighbouring countries as Balkans or Europe in relation to the political party and age.